30/12/2022 | Administración LocalMunicipal
Pontedeume
Aprobación definitiva modificación da ordenanza fiscal nº 12, reguladora do imposto sobre vehículos de tracción mecánica.

O Pleno do Concello de Pontedeume, en sesión extraordinaria e urxente celebrada o día 10 de novembro de 2022, aprobou provisionalmente a “Modificación da Ordenanza fiscal número 12 reguladora do Imposto sobre vehículos de tracción mecánica”, no sentido seguinte: “- Modificar o apartado 2 do artigo 5º, para estender a aplicación da bonificación ós distintos tipos de carburantes de baixas emisións no medio ambiente, quedando redactado da seguinte forma: 2. “Así mesmo, establécese unha bonificación do 50% da cota incrementada do Imposto para os vehículos ós que se lle realice a adaptación técnica necesaria para a utilización do combustible de biogás, gas natural comprimido, metano, metanol, hidróxeno ou GLP.” - Introducir o apartado 3 do artigo 5º, para aplicar unha bonificación ós vehículos con motores de baixas ou nulas emisións.3. “Así mesmo, establécese unha bonificación do 50% da cota incrementada do Imposto para os vehículos híbridos eléctricos (vehículos que combinan motores eléctricos e de combustión), que estean homologados de fábrica, incorporando dispositivos catalizadores, adecuados a súa clase e modelo, que minimicen as emisións contaminantes. Igualmente terán a mesma bonificación os vehículos eléctricos e/ou de emisións nulas.” - Renumerar o apartado 3, quedando como 4 e engadir 2 parágrafos para regular aspectos substantivos e formais das bonificacións e facilitar a aplicación das mesmas: 4. Para poder gozar das bonificacións referidas nos parágrafos 1. e 2 e 3. do presente artigo, os interesados deberán instar a súa concesión acreditando documentalmente que cumpren coas especificacións esixidas para o seu disfrute. O peticionario deste beneficio fiscal deberá acompañar á solicitude unha copia da ficha de características técnicas do vehículo, así como a documentación acreditativa do cumprimento dos requisitos necesarios. Achegarán tamén, unha copia do permiso de circulación, aos efectos de acreditar a titularidade do vehículo. A persoa peticionaria deberá estar ao corrente do pago do imposto. - Os interesados deberán presentar a solicitude antes da data do devengo do imposto. En caso contrario a bonificación aplicarase dende o exercicio seguinte ao da solicitude. - Modificar a Disposición Derradeira para regular a entrada en vigor da presente modificación, quedando redactada como segue: A presente modificación da Ordenanza Fiscal entrará en vigor ó día seguinte da súa a publicación no Boletín Oficial de Provincia, e comezará a aplicarse a partir do día 1 de xaneiro do 2023 e se manterá vixente ata a súa modificación ou derrogación expresa”. Someteuse o expediente a exposición pública por prazo de trinta días hábiles, por medio de anuncio no Boletín Oficial da Provincia núm.214 de 11 de novembro de 2022, no taboleiro de anuncios do Concello e no taboleiro da Sede electrónica do Concello. Transcorrido o prazo de exposición ao público, sen que se presentase reclamación algunha, e consonte ao establecido no artigo 49 apartado c) da Lei 7/1985, do 2 de abril, reguladora das Bases do Réxime Local, o dito acordo queda elevado automaticamente a definitivo, procedéndose á publicación do texto íntegro da “Modificación da Ordenanza fiscal número 12 reguladora do Imposto sobre vehículos de tracción mecánica”, para xeral coñecemento, en cumprimento do establecido no artigo 70.2 da Lei 7/1985, do 2 de abril, tendo en conta o artigo 65.2 do mesmo texto legal. Contra o presente Acordo poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede na Coruña no prazo de dous meses a contar desde o día seguinte á publicación do presente anuncio, de conformidade cos artigos 30, 114.1c) e 112.3 da Lei 39/2015, de 1 de outubro, do procedemento administrativo común das Administracións Públicas e os artigos 8, 10 e 46 da Lei 29/1998, de 13 de xullo, da Xurisdición Contencioso-Administrativa. O anterior, sen prexuízo de que se poida interpoñer calquera outro recurso que sexa procedente e se estime oportuno. Para xeral coñecemento publícase como Anexo o Texto Refundido da “MODIFICACIÓN DA ORDENANZA FISCAL Nº 12, REGULADORA DO IMPOSTO SOBRE VEHÍCULOS DE TRACCIÓN MECÁNICA”, logo das modificacións acordadas: De conformidade co previsto no artigo 95.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, as cotas do Imposto sobre vehículos de tracción mecánica aplicable neste municipio se incrementarán mediante a aplicación do coeficiente 1,40, con arranxo ao seguinte cadro de tarifas: A) Turismo: De menos de 8 cabalos fiscais: 17,67 euros De 8 ata 11,99 cabalos fiscais: 47,71 euros De 12 ata 15,99 cabalos fiscais: 100,72 euros De 16 a 19,99 cabalos fiscais: 125,45 euros De 20 cabalos fiscais en adiante: 156,8 euros B) Autobuses: De menos de 21 prazas: 116,62 euros De 21 a 50 prazas: 166,10 euros De máis de 50 prazas: 207,62 euros C) Camións: De menos de 1.000 quilogramos de carga útil:59,19 euros De 1.000 a 2.999 quilogramos de carga útil: 116,62 euros De máis de 2.999 a 9.999 quilogramos de carga útil: 166,10 euros De máis de 9.999 quilogramos de carga útil: 207,62 euros D) Tractores: De menos de 16 cabalos fiscais:24,74 euros De 16 a 25 cabalos fiscais: 38,88 euros De máis de 25 cabalos fiscais: 116,62 euros E) Remolques e semiremolques arrastrados por vehículos de tracción mecánica: De menos de 1.000 e máis de 750 quilogramos de carga útil: 24,74 euros. De 1.000 a 2.999 quilogramos de carga útil: 38,88 euros De máis de 2.999 quilogramos de carga útil: 116,62 euros F) Outros vehículos: Ciclomotores: 6,19 euros Motocicletas ata 125 c. c.: 6,19 euros Motocicletas de máis de 125 ata 250 c. c.: 10,60 euros Motocicletas de máis de 250 ata 500 c. c.: 21,21 euros Motocicletas de máis de 500 ata 1.000 c. c.: 42,41 euros Motocicletas de máis de 1.000 c. c.: 84,81 euros 1. O pagamento do imposto acreditarase mediante recibo.1. En caso de primeiras adquisicións dun vehículo ou cando estes se reformen de maneira que se altere a súa clasificación a efectos do presente imposto, os suxeitos pasivos presentarán ante a oficina xestora correspondente, no prazo de trinta días a contar desde a data da adquisición ou reforma, declaración por este imposto segundo modelo aprobado polo concello ó que se lle achegarán: a documentación acreditativa da súa compra ou modificación, certificado das súas características técnicas e o Documento Nacional de Identidade ou o Código de Identificación Fiscal do suxeito pasivo.2. A oficina xestora practicará a correspondente liquidación, normal ou complementaria, que será notificada individualmente ós interesados, con indicación do prazo de ingreso e dos recursos procedentes.3. O sistema establecido neste artigo poderá ser substituído polo réxime de autoliquidación, segundo os modelos aprobados polo Concello para o efecto.1. En caso de vehículos xa matriculados ou declarados aptos para a circulación, o pagamento das cotas anuais do imposto realizarase dentro do primeiro semestre de cada exercicio, no prazo establecido polo Concello no seu calendario fiscal.2. No suposto regulado no apartado anterior, a recadación das correspondentes cotas realizarase mediante o sistema de padrón anual no que figurarán tódolos vehículos suxeitos ó imposto que se achen inscritos no correspondente rexistro público a nome de persoas ou entidades domiciliadas neste termo municipal.3. O padrón ou matrícula do imposto expoñerase ó público polo prazo de 15 días hábiles, para que os lexítimos interesados poidan examinalo e, no seu caso, formular reclamacións oportunas. A exposición ó público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos.1. Establécese unha bonificación do 100% da cota incrementada do imposto para os vehículos históricos, ou aqueles cunha antigüidade mínima de vinte e cinco anos contados a partires da data da súa fabricación. Se esta non fose coñecida, tomarase como tal a da súa primeira matriculación ou, no seu defecto, a data no que o correspondente tipo ou variante foi deixado de fabricar.2. “Así mesmo, establécese unha bonificación do 50% da cota incrementada do Imposto para os vehículos ós que se lle realice a adaptación técnica necesaria para a utilización do combustible de biogás, gas natural comprimido, metano, metanol, hidróxeno ou GLP.” 3. “Así mesmo, establécese unha bonificación do 50% da cota incrementada do Imposto para os vehículos híbridos eléctricos (vehículos que combinan motores eléctricos e de combustión), que estean homologados de fábrica, incorporando dispositivos catalizadores, adecuados a súa clase e modelo, que minimicen as emisións contaminantes. Igualmente terán a mesma bonificación os vehículos eléctricos e/ou de emisións nulas.” 4. Para poder gozar das bonificacións referidas nos parágrafos 1, 2 e 3 do presente artigo, os interesados deberán instar a súa concesión acreditando documentalmente que cumpren coas especificacións esixidas para o seu disfrute. O peticionario deste beneficio fiscal deberá acompañar á solicitude unha copia da ficha de características técnicas do vehículo, así como a documentación acreditativa do cumprimento dos requisitos necesarios. Achegarán tamén, unha copia do permiso de circulación, aos efectos de acreditar a titularidade do vehículo. A persoa peticionaria deberá estar ao corrente do pago do imposto. - Os interesados deberán presentar a solicitude antes da data do devengo do imposto. En caso contrario a bonificación aplicarase dende o exercicio seguinte ao da solicitude.2. Os interesados na concesión das exencións do artigo 94.1. apartados e) e g) da LFL deberán presentar a solicitude de exención con anterioridade a data do devengo do Imposto. En caso contrario, a concesión da exención terá efectos desde o período impositivo seguinte ao da solicitude.3. A concesión ou denegación das exencións do artigo 94.1. apartados e) e g) da LFL será efectuada pola Xunta de Goberno Local, previo informe do Servicio de xestión e recadación tributaria municipal. Para o non expresamente previsto na presente ordenanza, rexerán os preceptos contidos da Subsección 4º, da sección 3º, do capítulo II, do título II do citado RD Lex 2/2004, de 5 de marzo, polo que se aproba o texto refundido da lei reguladora das facendas locais, concordantes e complementarios da mesma, e nas demais leis do estado reguladoras da materia, así como nas disposicións ditadas para o seu desenvolvemento. A presente modificación da Ordenanza Fiscal entrará en vigor ó día seguinte da súa a publicación no Boletín Oficial de Provincia, e comezará a aplicarse a partir do día 1 de xaneiro do 2023 e se manterá vixente ata a súa modificación ou derrogación expresa. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume o día 27 de decembro de 2022